# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD-1007/2023

**1691a**

# Informácia

**o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 1691) vo výboroch Národnej rady Slovenskej republiky.**

---------------------------------------------------------------------------------------------------------------

Výbor Národnej rady Slovenskej republiky pre kultúru a médiá bol určený ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov **(tlač 1691)**.

V zmysle § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podáva výbor informáciu o výsledku prerokovania vyššie uvedeného zákona a návrhy na ďalší postup.

**I.**

Národná rada Slovenskej republiky uznesením č. 2358 z 15. júna 2023 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre kultúru a médiá.

Určila zároveň Výbor Národnej rady Slovenskej republiky pre kultúru a médiá ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

K návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 1691) **výbory zaujali nasledovné stanoviská**:

Ústavnoprávny výbor Národnej rady Slovenskej republiky o zákone rokoval dňa 26. 6. 2023, avšak **o návrhu uznesenia nehlasoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

Výbor Národnej rady Slovenskej republiky pre kultúru a médiá dňa 27. 6. 2023 o zákone nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**IV.**

Keďže výbory Národnej rady Slovenskej republiky uvedené pod bodom III. tejto informácie neprijali uznesenia, informácia výboru neobsahuje žiadne pozmeňujúce a doplňujúce návrhy.

**V.**

### O návrhu spoločnej správy výborov, vrátane záverečného stanoviska k návrhu zákona gestorský výbor na svojej 89. schôdzi dňa 27. júna 2023 nerokoval, nakoľko nebol uznášaniaschopný.

Poverená podpredsedníčka výboru poverila poslankyňu **Ľubicu Laššákovú,** aby podľa § 80 ods. 2 zákona o rokovacom poriadku Národnej rady Slovenskej republiky podala informáciu o výsledku rokovania výborov a predložila návrh na ďalší postup.

Bratislava 27. júna 2023

**Jana Žitňanská, v. r.**

poverená podpredsedníčka

Výboru Národnej rady Slovenskej republiky pre kultúru a médiá